open-index/open-wikipedia-markdown huggingface dataset:
Carlos Vidal

**Carlos Vidal Lepe** (24. helmikuuta 1902 Valdivia – 7. kesäkuuta 1982) oli chileläinen jalkapalloilija, joka pelasi hyökkääjän pelipaikalla. Hän oli pituudeltaan 170-senttimetrinen.

Vidal pelasi heinäkuussa 1930 Chilen maajoukkueeseen. Hän pelasi kuusi virallista maaottelua ja teki kaksi ottelua. Hän pelasi kolme ottelua vuoden 1930 MM-kilpailuissa, jossa tuli myös maajoukkueuran molemmat maalit.

## Lähteet
Dominique Baratelli

**Dominique Baratelli** (s. 26. joulukuuta 1947 Nizza) on ranskalainen ammattilaisuransa päättänyt jalkapallomaalivahti. Hän on pituudeltaan 177-senttimetrinen.

Baratelli voitti Paris Saint-Germainin joukkueessa kahdesti Ranskan cupin kausina 1981–1982 ja 1982–1983. Hän pelasi kuusi ottelua Ranskan alle 21-vuotiaiden maajoukkueessa. Hän liittyi A-maajoukkueeseen kesäkuussa 1972 ja pelasi 21 virallista maaottelua. Hän kuului maajoukkueen kokoonpanoon MM-kilpailuissa 1978 ja 1982.

## Lähteet
Gérard Janvion

**Gérard Janvion** (s. 21. elokuuta 1953 Fort-de-France, Martinique) on ranskalainen ammattilaisuransa päättänyt jalkapalloilija. Hän pelasi pääsääntöisesti oikean laitapuolustajan pelipaikalla, mutta pystyi pelaamaan myös keskuspuolustajana ja puolustavana keskikenttäpelaajana. Janvion on pituudeltaan 172-senttimetrinen.

Janvionin seurauran merkittävin joukkue oli Saint-Étienne, jonka kanssa hän voitti neljästi Ranskan pääsarjamestaruuden kausina 1973–1974, 1974–1975, 1975–1976 ja 1980–1981. Lisäksi hän voitti joukkueessa kolmesti Ranskan cupin 1973–1974, 1974–1975 ja 1976–1977. Hän sai myös Intertoto Cupin mestaruuden 1972–1973.

Janvion pelasi yhden ottelun Ranskan alle 21-vuotiaiden maajoukkueessa. Hän liittyi lokakuussa 1975 A-maajoukkueeseen ja pelasi 40 virallista maaottelua. Hän kuului maajoukkueen kokoonpanoon MM-kilpailuissa 1978 ja 1982.

## Lähteet

## Aiheesta muualla
Johan Dalene

**Johan Dalene** (s. 5. elokuuta 2000 Norrköping) on ruotsalais-norjalainen viulisti.

Dalene sai opetusta Per Enokssonilta ja Janine Jansenilta. Hän osallistui Dora Schwarzbergin, Pamela Frankin, Gerhard Schulzin ja Henning Kraggerudin pitämille mestarikursseille. Dalene voitti kansainvälisen Carl Nielsen -musiikkikilpailun vuonna 2019 ja sai *[[Gramophone]]n* vuoden nuoren taiteilijan tunnustuksen vuonna 2022. Hän kantaesitti Tebogo Monnakgotlan viulukonserton John Storgårdsin Tukholman kuninkaallisen filharmonisen orkesterin kanssa huhtikuussa 2023.

Dalene sai Grammis-palkinnon ja kolmannen *Gramophonen* Editor’s Choice -tunnustuksensa Carl Nielsenin ja Jean Sibeliuksen konserttojen levytyksestään BIS Recordsille.

## Lähteet
Ahneusinflaatio

**Ahneusinflaatio** on termi, jolla viitataan oletettuun voitontavoittelun vaikutukseen inflaation kiihtymiseen. Käsite oli alun perin esillä varsinkin Yhdysvalloissa yhteyksissä, joissa yritysten esitettiin nostaneen hintojaan yli tuotantokustannusten nousun.

Muun muassa elintarvikkeet ja energia kokivat hinnannousua covid-19-pandemian ja Venäjän Ukrainaan tekemän täysimittaisen hyökkäyksen aikoihin. Ahneusinflaation käsite nousi esiin kansainvälisessä keskustelussa inflaation taustatekijöistä. *[[Apu (lehti)|Apu]]*-lehden mukaan taloustieteilijä Anni Marttinen toi tiettävästi ensimmäisenä käsitteen osaksi suomalaista julkista keskustelua. Marttisen mukaan vuoden 2022 inflaatiota Euroopassa kiihdytti yritysten voittomarginaalin nousu. Euroopan keskuspankin mukaan vuoden 2022 inflaatiosta noin kaksi kolmasosaa johtui yritysten voittomarginaalin kasvusta. Kesäkuussa 2023 Kansainvälinen valuuttarahasto julkisti tilaston, jonka mukaan euroalueen inflaatiosta 45 % selittyi yritysten voitoilla. Suomen Pankin vuoden 2023 selvityksen mukaan Suomessa ei millään kansantaloutta kuvaavilla mittareilla havaittu yritysten voittojen normaalista poikkeavaa kasvua.

## Lähteet
Brandon Aiyuk

**Brandon Aiyuk** (s. 17. maaliskuuta 1998 Reno, Nevada, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkansa on laitahyökkääjä. Aiyuk edustaa NFL-joukkue San Francisco 49ersia. Ennen NFL-uraansa hän edusti Arizonan osavaltionyliopiston joukkuetta. 49ers varasi hänet ensimmäisellä kierroksella 25. varausvuorolla . Kesäkuussa 2020 hän teki 49ersin kanssa nelivuotisen sopimuksen. Elokuussa 2024 Aiuyk teki 49ersin kanssa nelivuotisen ja yhteensä 120 miljoonan dollarin arvoisen jatkosopimuksen. Sopimuksen arvosta 76 miljoonan dollarin osuus on taattua rahaa. Aiyuk on pelannut on 69 NFL:n runkosarjan ottelua. Näissä otteluissa hänellä on 294 kiinniottoa, 4 305 kiinniotoilla edettyä jaardia ja 25 kiinniotoilla tehtyä touchdownia. Hän on edennyt juoksemalla 117 jaardia ja tehnyt juoksemalla kaksi touchdownia. Hän on rähmännyt pallon neljä kertaa. Aiyuk on pelannut yhdeksän NFL:n pudotuspelien ottelua. Näissä otteluissa hänellä on 24 kiinniottoa, 393 kiinniotoilla edettyä jaardia ja yksi kiinniotolla tehty touchdown. Uran tilastot päivitetty kauden 2024 jälkeen.

## Lähteet
Diy-Gid-Biy

**Diy-Gid-Biy** on 16 muinaisjäännöksen kokoelma Mandaravuorilla Kamerunin luoteisosassa.

Diy-Gid-Biyn kulttuurimaisema sijaitsee Kamerunin Extrême-Nordin maakunnassa lähellä Nigerian rajaa. Kuudentoista arkeologisen kohteen ryhmä on seitsemän kylän alueella Mandaravuorilla.

Diy-Gid-Biy-kohteiden varhaisista rakentajista ei ole varmuutta. Siitä ei ole löytynyt todisteita kirjallisista eikä suullisista lähteistä. Niiden alueella asuu nykyään pääosin mafoja, joiden esivanhemmat ovat asettuneet sinne 1400–1600-luvuilla. Mafat myös käyttävät edelleen raunioita, ja he pitävät niitä pyhäkköinä, joita asuttavat edelleen heidän esivanhempiensa henget. Mafat uhraavat siellä esivanhemmilleen sadekauden alussa ja lopussa sekä joinakin muina tärkeinä päivinä.

Diy-Gid-Biyn rakentaminen alkoi radiohiiliajoituksen perusteella 1100-luvulla, mutta suurin osa kohteista on rakennettu 1400-luvun jälkeen. Tuohon aikaan islam alkoi levittäytyä Tšadjärven tasangoille, mikä aiheutti merkittäviä yhteiskunnallisia, uskonnollisia ja taloudellisia muutoksia.

Rakennelmat ovat alkujaan rakennettu kylmämuureina ilman laastia. Muureihin on käytetty lähistöltä löydettyjä kiviä, kuten graniittia, basalttia ja kvartsia. Rakennelmat ovat pyöreitä tai puolipyöreitä ja koostuvat erilaisista portaikoista, käytävistä, siiloista, lavoista, terasseista ja muureista.

Muinaisjäännökset ovat hieman erikokoisia, ja suurin niistä on DGB 01, jonka koko on 1&nbsp;680 neliömetriä. Pienin on DBG 09, joka on 50 neliömetriä.

Diy-Gid-Biy-kohteita on tunnistettu neljän periaatteen pohjalta. Määritelmässä ollaan käytetty arkkitehtuuria, sijaintia, löydettyjä artefakteja ja suullista perinnettä. Jokaisessa Mandaravuorilta löydetyssä kohteessa on lavoja tai terasseja. Muitakin arkkitehtonisia piirteitä on monissa DGB-kohteissa, mutta ei kuitenkaan kaikissa. Tietynlaista keramiikkaa löytyy myös DBG-kohteista, vaikka samanlaista esineistöä on myös ympäröivillä alamailla. Lisäksi mafojen suullinen perinne yhdistää kohteet niiden rakentajiin.

Diy-Gid-Biyn kulttuurimaisema valittiin vuonna 2025 Unescon maailmanperintöluetteloon.

## Lähteet
* 
* 

### Viitteet
Jack Kelsey

**Alfred John Kelsey** (19. marraskuuta 1929 Llansamlet, Swansea – 18. maaliskuuta 1992) oli walesilainen jalkapallomaalivahti. Hän oli pituudeltaan 182-senttimetrinen.

Kelsey edusti koko 13-vuotisen ammattilaisuransa Arsenalia. Hän voitti kaudella 1952–1953 Englannin pääsarjamestaruuden ja seuraavalla kaudella Community Shieldin. Kelsey pelasi Arsenalille 334 kilpailullista ottelua, joissa hän päästi 562 maalia ja pelasi 79 nollapeliä.

Kelsey liittyi maaliskuussa 1954 Walesin maajoukkueeseen ja pelasi 41 virallista maaottelua. Hän pelasi vuoden 1958 MM-kilpailuissa joukkueensa kaikki viisi ottelua.

## Lähteet
Derrick Sullivan

**Derrick Sullivan** (10. elokuuta 1930 Newport – 31. elokuuta 1983) oli walesilainen jalkapalloilija, joka pelasi puolustajan pelipaikalla. Hän pelasi 17 ottelua Walesin maajoukkueessa, joista neljä vuoden 1958 MM-kilpailuissa.

## Lähteet
Dave Bowen

**David Lloyd Bowen** (7. kesäkuuta 1928 Maesteg – 25. syyskuuta 1995) oli walesilainen jalkapalloilija, joka pelasi keskikenttäpelaajan pelipaikalla. Hän pelasi 19 ottelua Walesin maajoukkueessa ja teki yhden maalin. Hän toimi Walesin kapteenina, kun joukkue selvisi ensimmäistä kertaa MM-kilpailujen lopputurnaukseen vuonna 1958.

## Lähteet
Sikkan satama

**Sikkan satama** (; UN/LOCODE: IN SIK) on Intian Gujaratin osavaltion Jamnagarin piirikunnassa, Arabianmeren koillisosassa sijaitsevan Kutchinlahden etelärannalla toimiva yksityinen öljysatama. Sikkan kaupungissa (census town) sijaitsevan sataman operoinnista vastaa vuonna 1997 perustettu Sikka Ports & Terminals Ltd, jonka omistajiin kuuluu muun muassa Reliance Industriesin holdingyhtiö. Satama palvelee sekä Reliance Industriesin omistamaa valtavaa, maailman suurinta öljynjalostamoa Reliance Jamnagar SEZ -erityistalousalueella että Bharat Petroleumin tarpeita.

Budjettivuonna 2024 se oli rahtimäärällä (127,81 milj. t) mitattuna Intian neljänneksi suurin satama. Sitä suurempia intialaissatamia olivat tuolloin Mundran (172,50 milj. t), Paradipin (145,38 milj. t) ja Kandlan satamat (137,56 milj. t).

Satama on noussut Venäjän hyökkäyssodan aikana (2022–) esille erittäin merkittävänä venäläisen öljyn vientisatamana. Satamaan raakaöljyä tuoviin öljytankkereihin sekä venäläisestä öljystä valmistettuihin jalostustuotteisiin ja niitä kuljettaviin aluksiin on kohdistettu pakotetoimia ainakin Yhdysvaltojen, EU:n, Britannian ja Bahamasaarten suunnalta.

## Lähteet

## Aiheesta muualla
* Sik(k)a, India (INSIK)  (vesselfinder.com)
Norjan esihistoria

**Norjan esihistoria** kertoo Norjan esihistorian aikaisista ilmiöistä. Pohjois-Norjassa Altassa tehtiin kivikaudella samantyyppisiä kalliomaalauksia, kuin alueella, joka ulottuu Ruotsin Nämfossenin kautta Karjalan Uikujoelle. 

Pohjois-Norjan Varangin alueelta varhaisimmat merkit asutuksesta ovat peräisin ajalta noin 9550 eaa. Väestöä tuli Norjan mesoliittisella kivikaudella rannikkoa pitkin sekä lounaasta että idästä. Norjan varhaisiin vaiheisiin vaikutti Ahrensburgin kulttuuri, jonka jälkeen syntyi Fosnan kulttuuri. Pohjois-Norjassa vaikutti Komsan kulttuuri noin 9500-8000 eaa, jolloin esiintyi säletekniikkaa, ruotonuolenkärkiä ja levykirveitä. Myöhemmin esiintyi mikrosädetekniikkaa ja maahan kaivettuja asumuksia. Vielä myöhemmin esiintyi viistoteräisiä nuolenkärkiä. Finnmarkin rannikolla kohtasivat Kuolan niemimaalta ja Karjalan suunnalta tulleet ihmisryhmät noin 9400 eaa. Tällöin alueella käytettiin jälkiswidryläistä tekniikkaa. Noin 8100 eaa tuli idästä lisää väestöä, joka vaelsi länteen ja rannikkoa pitkin etelään. Mesoliittisen kivikauden keskivaiheen merkittävimpiä asutusalueita olivat Barentsinmeren rannikko ja Finnmarksvidda. Ajalla, jolloin Altavuonolla tehtiin kalliomaaluksia eli 5500-5000 eaa, harjoitettiin hirvien ja peurojen aitapyyntiä. keramiikan valmistus alkoi Pohjois-Norjassa noin 5200 eaa.

Neolliitisella kivikaudella Pohjois-Norjassa oli kaksi ihmisryhmää, joista toinen asui Varanginvuonon pohjoispuolella ja toinen eteläpuolella. Noin 2000 eaa sisämaassa väestö lisääntyi. Samalla peurojen aitapyynnistä siirryttiin kuoppapyyntiin.

Varhaismetallikaudella eli pronssikaudella ja rautakauden alussa käytettiin tasakantaisia nuolenkärkiä ja tasapohjaisia asviastioita. Tämä tyyli levisi pohjoisen kautta keskiseen Ruotsiin ja keskiseen Norjaan saakka. Pronssikirveitä ja valinmuotteja käytettiin eteläisessä ja keskisessä Norjassa pronssikauden lopulla. Pronssikaudella syntyi Kjelmöyn keramiikka, joka nimettiin eteläisellä Varangin alueella sijainneen Kjelmöyn asuinpaikan mukaan. Sen alue ulottui Kuolan niemimaalta ja Ruijasta Ruotsin Jämtlandiin saakka.

## Lähteet
Colin Webster

**Colin Webster** (17. heinäkuuta 1932 Cardiff – 1. maaliskuuta 2001) oli walesilainen jalkapalloilija, joka pelasi hyökkääjän pelipaikalla. Hän oli pituudeltaan 175-senttimetrinen.

Webster voitti Manchester Unitedin joukkueessa kauden 1955–1956 Englannin pääsarjamestaruuden. Hän liittyi toukokuussa 1957 Walesin maajoukkueeseen ja pelasi neljä virallista maaottelua. Hän kuului joukkueen kokoonpanoon vuoden 1958 MM-kilpailuissa, jossa hän pelasi kolme ottelua.

## Lähteet
Radosław Majdan

**Radosław Majdan** (s. 10. toukokuuta 1972 Szczecin) on puolalainen ammattilaisuransa päättänyt jalkapallomaalivahti. Hän on pituudeltaan 185-senttimetrinen.

Majdan voitti Wisła Krakovan joukkueessa kahdesti Puolan pääsarjamestaruuden kausina 2003–2004 ja 2004–2005. Lisäksi hän voitti PAOK:n joukkueessa Kreikan cupin 2003. Hän pelasi neljä ottelua Puolan alle 21-vuotiaiden maajoukkueessa. Hän pelasi A-maajoukkueessa seitsemän ottelua ja kuului joukkueen kokoonpanoon vuoden 2002 MM-kilpailuissa, jossa hän pelasi yhden ottelun.

## Lähteet

## Aiheesta muualla
Arkadiusz Głowacki

**Arkadiusz Głowacki** (s. 13. maaliskuuta 1979 Poznań) on puolalainen ammattilaisuransa päättänyt jalkapalloilija, joka pelasi keskuspuolustajan pelipaikalla. Hän on pituudeltaan 186-senttimetrinen.

Głowacki voitti Wisła Krakovan kanssa kuudesti Puolan pääsarjamestaruuden kausina 2000–2001, 2002–2003, 2003–2004, 2004–2005, 2007–2008 ja 2008–2009. Lisäksi hän voitti joukkueessa Puolan cupin 2001–2002 ja 2002–2003 sekä Puolan supercupin 2000–2001. Głowacki sai nimiinsä myös Turkin supercupin mestaruuden 2010–2011.

Głowacki edusti Puolan alle 15-, alle 16-, alle 17-, alle 18-, alle 20- ja alle 21-vuotiaiden maajoukkueita. A-maajoukkueeseen hän liittyi helmikuussa 2002 ja pelasi 29 virallista maaottelua. Hän kuului joukkueen kokoonpanoon vuoden 2002 MM-kilpailuissa, jossa hän pelasi yhden ottelun.

## Lähteet

## Aiheesta muualla
Márcio Senna

**Marcio Senna da Silva** (s. 21. toukokuuta 1981 São Paulo) on brasilialainen ammattilaisuransa päättänyt jalkapalloilija, joka pelasi puolustavan keskikenttäpelaajan pelipaikalla. Hän on pituudeltaan 182-senttimetrinen. Hän pelasi urallaan kotimaansa lisäksi Kiinassa ja Sveitsissä.

## Lähteet
Green Light (Beyoncén kappale)

**Green Light** on yhdysvaltalaisen laulaja Beyoncén kappale hänen toiselta studioalbumiltaan *[[B’Day]]* (2006). Columbia Records julkaisi kappaleen albumin neljäntenä singlenä Iso-Britanniassa ja kokonaisuudessaan kuudentena. 

## Taustaa ja julkaisu
*[[Dreamgirls (elokuva)|Dreamgirls]]* -elokuvan kuvaamisen jälkeen Beyoncé otti lomaa ja alkoi työstämään hänen toista studioalbumiaan *[[B’Day]]*. Hän oli inspiroitunut roolistaan ja hänellä oli ”niin paljon asioita päänsä sisällä, niin paljon tunteita, niin paljon ideoita”. Beyoncé otti yhteyttä yhdysvaltalaiseen laulaja-lauluntekijä Sean Garrettiin, joka oli aikaisemmin työskennellyt hänen kanssaan Destiny’s Childin aikana ja vuoden 2006 singlessä ”Check on It”. Kappaleen tuottivat Beyoncé ja The Neptunes.

”Green Light” julkaistiin singlenä Iso-Britanniassa 30. heinäkuuta 2007. Englantilaisen tuotantoryhmä Freemasonsin tekemä EP-levy, joka sisältää remiksejä julkaistiin 27. heinäkuuta 2007.

## Vastaanotto ja menestys
### Vastaanotto
”Green Light” sai positiivisen vastaanoton musiikkikriitikoilta. *AllHipHopin* Eb Haynes kuvaili kappaletta ”tyypilliseksi Pharrell-Neptunes-grooveksi”. AllMusicin Andy Kellman kuvaili kappaletta ”kunnianhimoiseksi, nopeaksi numeroksi joka vaihtelee tempoja ja ääniä”. Fox News Channelin Roger Friedman piti kappaletta hänen toisena valintanaan, josta voisi tulla iso hitti ”Irreplaceable” (2006) -kappaleen jälkeen.

### Menestys
”Green Light” debytoi Britannian singlelistan sijalla 152 heinäkuun 2007 alussa, mutta nousi sijalle 78 kuun lopulla. Runsaan radiosoiton takia kappale lopulta nousi sijalle 17, ja vielä sijalle 12 tehden siitä Beyoncén 11. Top 20-kappaleen Iso-Britanniassa. Kappale pysyi listalla yhdeksän listaviikkoa. 

## Kappaleet
**Digitaalinen lataus**
# 
# 
# 

## Lähteet
Polizei beim Deutschen Bundestag

**Polizei beim Deutschen Bundestag** (lyh. **BTPol**, puhekielessä myös **Bundestagspolizei** tai **Parlamentspolizei**) on Saksan liittopäivien (Bundestag) turvallisuudesta vastaava poliisiyksikkö.

## Historia ja perustaminen
Liittopäivien poliisi perustettiin vuonna 1950 nimellä *Hausinspektion der Verwaltung des Deutschen Bundestags*. Se toimii liittopäivien puhemiehen alaisuudessa, mikä takaa sen riippumattomuuden muiden viranomaisten vaikutusvallasta.

## Tehtävät ja toimivalta
BTPol vastaa kaikkien liittopäivien rakennusten ja kiinteistöjen, erityisesti Reichstagin parlamenttitalon, turvallisuudesta, varmistaen liittopäivien sujuvan toiminnan. Bundestag muodostaa oman poliisipiirinsä, jossa puhemies käyttää talonvaltaa ja poliisivaltaa perustuslain mukaisesti, mikä sulkee pois muiden poliisiviranomaisten toimivallan alueella vallan kolmijako-opin mukaisesti. Poliisi huolehtii julkisesta turvallisuudesta ja järjestyksestä sekä parlamentin työskentelyedellytyksistä, kattaen myös väliaikaisesti käytössä olevat tilat, kuten kansainvälisten konferenssien aikana.

## Organisaatio ja varustus
BTPol:n virkamiehet ovat suorittaneet monivuotisen koulutuksen joko liittovaltion tai osavaltion poliisissa, mutta he eivät toimi syyttäjän alaisuudessa, sillä tämä olisi ristiriidassa parlamentaarisen poliisivallan kanssa. Poliisit työskentelevät pääosin siviilivaatteissa, mutta heidän varustuksensa muistuttaa osavaltioiden ja liittovaltion poliisien varustusta, sisältäen kuitenkin Bundestagille ominaisia piirteitä, kuten oman tunnuksen. Toiminta on organisoitu viiden vuoron järjestelmään, joka mahdollistaa ympärivuorokautisen palvelun.

## Yhteistyö muiden viranomaisten kanssa
Liittopäivien poliisi tekee tiivistä yhteistyötä Berliinin poliisin, liittovaltion poliisin (Bundespolizei), osavaltion rikospoliisin (LKA) ja liittovaltion rikospoliisin (BKA) kanssa. Yhteistyöhön kuuluu säännöllisiä koordinaatiopalavereita ja tilannekuvan vaihtoa eri poliisijohtajien ja johtokeskusten välillä, mikä varmistaa tehokkaan toiminnan haastavissa tilanteissa.

## Poliisiasiamiehen virka
Helmikuussa 2024 voimaan tulleen lain myötä perustettiin liittopäivien poliisiasiamiehen virka, joka tutkii liittovaltion poliisien, kuten Bundespolizein ja BTPol:n, mahdollisia väärinkäytöksiä ja rakenteellisia ongelmia. Asiamies toimii riippumattomasti, ja sekä kansalaiset että poliisihenkilöstö voivat tehdä hänelle ilmoituksia. Hänellä on laajat tutkimusvaltuudet ja oikeus julkaista raportteja, ja hänen toimikautensa kestää viisi vuotta liittopäivien valvonnassa.

## Lähteet

## Aiheesta muualla
* Bundestagin sivuilla
Terry Medwin

**Terence Cameron Medwin** (25. syyskuuta 1932 Swansea – 1. toukokuuta 2024) oli walesilainen jalkapalloilija, joka pelasi oikean laitahyökkääjän pelipaikalla. Hän oli pituudeltaan 175-senttimetrinen.

Medwin aloitti uransa Swansea Townin alle 18-vuotiaiden joukkueessa ja liittyi heinäkuussa 1951 edustusjoukkueeseen. Viiden vuoden jälkeen hän jatkoi Tottenham Hotspuriin, jossa hän pelasi uransa viimeiset seitsemän vuotta. Hän voitti viimeksi mainitun joukkueessa Englannin pääsarjamestaruuden 1960–1961, FA Cupin 1961 ja 1962 sekä Community Shieldin 1961–1962 ja 1962–1963. Medwin pelasi seurajoukkueissa 219 kilpailullista ottelua, joissa hän teki 71 ja syötti 13 maalia.

Medwin liittyi huhtikuussa 1953 Walesin maajoukkueeseen. Hän pelasi 30 virallista maaottelua ja teki kuusi maalia. Hän kuului joukkueensa kokoonpanoon vuoden 1958 MM-kilpailuissa, jossa hän pelasi neljä ottelua ja teki yhden maalin.

## Lähteet
Roy Vernon

**Thomas Royston Vernon** (14. huhtikuuta 1937 Ffynnongroew – 4. joulukuuta 1993) oli walesilainen jalkapalloilija, joka pelasi keskushyökkääjän pelipaikalla. Hän oli pituudeltaan 175-senttimetrinen.

Vernon voitti Evertonin joukkueessa Englannin pääsarjamestaruuden kaudella 1962–1963. Hän sai joukkueessa nimiinsä myös Community Shieldin mestaruuden 1963–1964. Vernon liittyi huhtikuussa 1957 Walesin maajoukkueeseen. Hän pelasi 31 virallista maaottelua ja teki kahdeksan maalia. Hän kuului joukkueen kokoonpanoon vuoden 1958 MM-kilpailuissa, jossa hän pelasi yhden ottelun.

## Lähteet
Upgrade U

**Upgrade U** on yhdysvaltalaisen laulaja Beyoncén kappale hänen toiselta studioalbumiltaan *[[B’Day]]* (2006). Kappaleessa vierailee yhdysvaltalainen räppäri Jay-Z. Kappale julkaistiin promosinglenä vain Yhdysvalloissa 27. marraskuuta 2006.

”Upgrade U” (tai ”Upgrade You”) -kappaleen kirjoittivat Beyoncé, MK, Makeba, Sean Garrett, Angela Beyincé, Jay-Z, Willie Clarke, Blowfly ja Solange Knowles. T.I.:n piti alun perin olla kappaleessa vierailevana artistina, mutta hän ei äänittänyt säkeistöään liiketoiminnallisista syistä johtuen. Lopulta Jay-Z valittiin kappaleeseen vierailevaksi artistiksi. ”Upgrade U” on Beyoncén ja Jay-Z:n toinen yhteistyö *[[B’Day]]* -albumilla ”Déjá Vu” -kappaleen lisäksi.

Kappaleen musiikkivideon ohjasi Melina Matsoukas ja Beyoncé.

## Kappaleet
* **12-tuumainen single**

**Ensimmäinen puolisko**
# 
# 

**Toinen puolisko**
# 
# 
## Lähteet
Benjamin Laaksoharju

**Benjamin Laaksoharju** (s. 23. tammikuuta 2004 Seinäjoki) on suomalainen pesäpalloilija. Laaksoharju edustaa Suomensarjassa pelaavaa Nurmon Jymyä.

## Lähteet
Jari Koljonen

**Jari Koljonen** (s. 5. tammikuuta 1976) on suomalainen jalkapalloilija, joka edustaa Nelosessa pelaavaa Kungliga Wasa C.F.:ää. Hän on pelipaikaltaan puolustaja. Koljonen edusti Vaasan Palloseuraa kaudella 1995, pelaten yhden ottelun Veikkausliigassa.

## Lähteet
Ansa-Marja Nousiainen

**Ansa-Marja Helena Nousiainen** (o.s. **Jokinen**; 19. elokuuta 1945 Seinäjoki – 10. toukokuuta 2017) oli suomalainen näyttelijä.

## Ura
Ansa-Marja Nousiaisen vanhemmat olivat työnjohtaja Alvar Jokinen ja myyjä Eila Lehtonen. Hänen puolisonsa oli näyttelijä Veikko Nousiainen 1964–1972. Ansa-Marja Nousiainen opiskeli Savonlinnan ja Imatran musiikkiopistoissa Jorma Savolaisen, Yrjö Nykäsen ja Lauri Leinosen oppilaana. Hänet kiinnitettiin Imatran teatteriin 1967–1971 ja edelleen 1971–1973. Lahden kaupunginteatterissa Nousiainen aloitti 1973.

Nousiaisen teatteritaiteellisia tehtäviä olivat muun muassa Wicky Hobsson (*Mestarin tyttäret*), Polina Andrejevna (*[[Lokki (näytelmä)|Lokki]]*), Saimi Tykky (*Susipari*) ja Sasi Bodog (*Lähetyshäiriö*).

Nousiainen kuoli vuonna 2017 ja hänet on haudattu Lahdessa Levon hautausmaalle.

## Lähteet
*

### Viitteet
Omaisuudensuojaindeksi

**Omaisuudensuojaindeksi** (**IPRI**) mittaa omaisuudensuojaa.

Omaisuudensuoja tarkoittaa oikeusjärjestyksen antamaa suojaa luonnollisen henkilön tai oikeushenkilön omaisuudelle.

## Maiden sijoitukset
Vuonna 2024 omaisuudensuojaindeksin sijoilla 1.-10. olivat Suomi, Singapore, Tanska, Alankomaat, Luxemburg, Ruotsi, Uusi-Seelanti, Australia, Norja ja Saksa. Viimeiset maat viimeisestä alkaen olivat Venezuela, Jemen, Haiti, Kongon demokraattinen tasavalta ja Tšad.
Näiden välillä olivat muun muassa Japani (12.), Yhdysvallat (14.), Yhdistynyt kuningaskunta (15.), Etelä-Korea (22.), Kiina (51.) ja Venäjä (103./125).
Listalta puuttuivat muun muassa Kuuba, Myanmar ja Afganistan.

## Indeksistä
International Property Rights Index (IPRI) on Property Rights Alliancen julkaisu. Indeksin 125 maata (2024) kattavat 98 prosenttia maailman kansantuotteesta.

IPRIn tuottaa joka vuosi Hernando de Soton johtaman Institute for Liberty and Democracyn (Peru) tutkija.

## Viitteet
Janne Dahlsten

**Janne Dahlsten** (s. 8. marraskuuta 1978, Vaasa) on suomalainen jalkapalloilija, joka edustaa Nelosessa pelaavaa Kungliga Wasa C.F.:ää. Hän on pelipaikaltaan maalivahti. Dahlsten edusti Atlantista kaudella 2001, pelaten kaksi ottelua Veikkausliigassa.

## Lähteet
Jim

**Jim** voi tarkoittaa seuraavia:
* Jim, suomalainen televisiokanava ("Jotain ihan muuta")
* Jim, englantilainen miehen etunimi
* Jim, Fazerin suklaapatukkamerkki
* Jim & The Beatmakers, 1960-luvulla toiminut suomalainen popyhtye
* ǧīm eli jīm (ج), arabialainen kirjain
* Shacknasty Jim (1851–1881), modoc-soturi.
Pyöröhailit

**Pyöröhailit** (Spratelloididae) on sillikaloihin kuuluva kalaheimo. Heimon lajeja tavataan kaikista valtameristä.

## Taksonomia ja anatomia
Pyöröhailien heimoon kuuluu kaksi sukua *[[Jenkinsia]]* ja *[[Spratelloides]]* ja yhteensä kahdeksan tai yhdeksän lajia. Heimon lajit on aiemmin luokiteltu kuuluviksi sillien (Clupeidae) heimoon.

Pyöröhailit ovat ruumiinrakenteeltaan pitkänomaisia, litteähköjä ja vatsastaan pyöristyneitä. Tyypillisiä piirteitä ovat pienehkö suu, hieman yläleukaa pidemmälle työntyvä alaleuka, pitkähkö peräevä ja haarautunut pyrstöevä. Vatsaevien tyvessä on yksi w-muotoinen luusuomu.

## Levinneisyys ja elintavat
Pyöröhailien heimon suvuista *Jenkinsia*-lajeja elää Atlantissa ja *Spratelloides*-lajeja indopasifisella merialueella. Ne elävät useimmiten suhteellisen lähellä rannikkoa lauhkeissa ja lämpimissä vesissä. Monia pyöröhaileja kalastetaan ravinnoksi tai kalojen syöteiksi.

## Lähteet
Suurijärvi (Leppävirta)

**Suurijärvi** on keskimäärin matala ja valtaosin loivarantainen kangasmetsän ja peltojen reunustama järvi Leppävirralla Pohjois-Savon eteläosassa. Sen pinta-ala on 1,1 neliökilometriä. Etäisyys Kuopiosta on 40 kilometriä eteläkaakkoon ja Leppävirran keskustasta kahdeksisen kilometriä koilliseen.

## Maantiede
Suurijärven suurin länsi–itäsuuntainen ulottuvuus on noin 1,95 kilometriä. Järven lahdet ovat leveäsuisia, kuten Etelälahti, Rautalahti, Suolahti ja Purnulahti. Nimettyjä niemiä ovat Karjakkoniemi etelärannalla, Suoniemi länsirannalla ja Hirviniemi itärannalla. Järvi on suurelta osin tasasyvä, noin kaksi metriä, mutta koillisella Purnulahdella on noin 16-metrinen syvänne. Lahden itärannalla kymmenen metrin syvyyskäyrä kulkee paikka paikoin noin 20 metrin päässä rantaviivasta. Suurijärvestä noin yhdeksän hehtaaria on vähintään kuusi metriä syvä ja noin viisi ja puoli hehtaaria on vähintään kymmenen metriä syvä. Vesitilavuudesta yli viisi prosenttia (noin 155&nbsp;000 kuutiometriä) on vähintään kymmenen metrin syvyydessä.

Suurijärven ainoa saari on noin 60-aarinen Rahkosaari, joka sijaitsee järven länsiosassa. Metsän ohella järveä reunustaa peltomaa. Luoteessa järvi rajautuu Suolahdennevaan ja etelässä kohoaa Rautaniemenkangas noin 105 metriä merenpinnan yläpuolelle. Suurijärven länsipuolella sijaitsee Palokki. Järviä erottaa runsaan sadan metrin levyinen Palokinkannas.

Suurijärveen virtaa tulouoma koillisesta Joutenlamminsuolta. Suurijärvellä on kaksi luusuaa, joiden kautta sen vedet laskevat noin 600–700 metrin päässä etelässä sijaitsevaan Konnuslahteen (81,7 metriä mpy). Läntinen reitti virtaa Palokin kautta ja itäisen reitin nimi on Eteläjoki.

Suurijärven vesitilavuus on 2&nbsp;792&nbsp;000 kuutiometriä. Järven ekologinen tila on hyvä. Suurijärven pohja on savea, hiekkaa tai mutaliejua.

Suurijärvi (04.271.1.057) kuuluu Unnukan alueeseen (04.271), joka on kolmannen jakovaiheen vesistö Vuoksen vesistössä (04). Toinen jakovaihe on Kallaveden alaosan alue (04.27) ja ensimmäinen jakovaihe on Haukiveden–Kallaveden alue (04.2). Suurijärvi on neljänneksi laajin Unnukan alueen 98 järvestä. Laajin on noin 80-neliökilometrinen Unnukka.

## Kalasto ja kasvillisuus
Suurijärven saaliskaloja ovat hauki, kuha, lahna, made ja siika. Tavallisimpia kasvilajeja ovat isovesiherne, järviruoko, uistinvita, ulpukka ja vesitatar.

## Lähteet
Jukka Tuominen (kuvataiteilija)

**Jukka Tuominen** (s. 1958 Lahti) on suomalainen kuvanveistäjä.

Tuominen opiskeli vuosina 1985–1991 Kuvataideakatemiassa, jossa hän on itse myöhemmin opettanut. Hänen julkisia teoksiaan on esillä Oulussa, Helsingissä, Kotkassa, Porvoossa, Janakkalassa ja Kauniaisissa. Hän on pitänyt yksityisnäyttelyitä Suomen eri kaupungeissa sekä osallistunut yhteis- ja ryhmänäyttelyihin Suomessa ja muualla Pohjoismaissa. Tuominen voitti Porvoon kaupungin ja sen kirjatyöntekijäin muistomerkkikilpailun vuonna 1994 ja Arvo Ylpön muistomerkkikilpailun vuonna 2008. Hänestä tuli Suomen Kuvanveistäjäliiton jäsen vuonna 1993.

J Tuominen Pilviseula.JPG|Pilviseula 1992, Kauniainen
Jukka Tuominen Sanojen synty 1996.jpg|Sanojen synty 1996, Kirjapuisto Porvoo
Jukka Tuominen Silmä 2006.jpg|Silmä 2006, Kasarmitori
Jukka Tuominen Hopeinen puu 2010.jpg|Hopeinen puu 2010
Jukka Tuominen Rautametsä 2012.jpg|Rautametsä, 2012 Oulu
Auringon tervehdys Jukka Tuominen 2015.jpeg|Auringon tervehdys 2015 Penttilänranta Joensuu
Kalajuttu Jukka Tuominen 2015.jpeg|Kalajuttu 2015, Penttilänranta Joensuu
Jukka Tuominen Kasvutarina 2016.JPG|Kasvutarina, Vuores Tampere
Jukka Tuominen Janiksen vuosi 2016.JPG|Jäniksen vuosi, Vuores Tampere
Jukka Tuominen Kauriin kaantopiiri 2020.JPG|Kauriin kääntöpiiri 2020 Vuores Tampere


## Lähteet
John H. Walton

**John H. Walton** (s. 1952) on yhdysvaltalainen Vanhan testamentin tutkija. Hän toimi Vanhan testamentin tutkimuksen professorina Wheaton Collegessa vuosina 2001–2023, ja sitä ennen hän oli opettanut Moodyn raamattuinstituuttissa. Hän on kirjoittanut useita kirjoja, joihin sisältyy tiedettä yleistajuistavia teoksia, kommentaareja, hakuteoksia, oppikirjoja ja monografioita. Waltonin tutkimusaiheisiin ovat kuuluneet uskonnon ja tieteen välinen suhde sekä Vanhan testamentin tulkinta muinaisen Lähi-idän kontekstissa.

Waltonin mukaan esimerkiksi Raamatun luomiskertomusta tulee ymmärtää aikansa ja ympäristönsä kulttuuriin kautta. Hän katsoo siinä esitetyn kosmologian olleen kirjoitettu kertomaan kosmoksen funktioista ja tekstissä olevan seremoniallinen kuvaus Jumalan kosmisen temppelin vihkimisestä. Waltonin mukaan tekstin ei ole tarkoitus vastata kysymyksiin kaikkeuden aineellisesta alkuperästä, eikä se siten ole myöskään ristiriidassa tähän liittyvien tieteellisten näkemysten kanssa.

## Lähteet
Kurt Edelhagen

**Kurt Edelhagen** (5. kesäkuuta 1920 Herne – 8. helmikuuta 1982 Köln) oli saksalainen jazzmuusikko. Hän johti uransa aikana useita big bandeja.

Edelhagen opiskeli pianonsoittoa ja orkesterinjohtoa. Hän perusti ensimmäisen big bandinsa vuonna 1946. Hän johti Frankfurt am Mainin radioaseman yhtyettä ja työskenteli vuosina 1949–1952 Nürnbergissä sekä vuosina 1952–1957 Südwestfunkin orkesterissa. Edelhagen liittyi vuonna 1957 Westdeutscher Rundfunkin big bandiin Kölnissä. Hän teki siinä yhteistyötä muiden muassa Duško Gojkovićin, Jimmy Deucharin, Derek Humblen ja Jiggs Whighamin kanssa. Edelhagen johti kokoonpanoa vuoteen 1973 saakka.

## Lähteet
Tomi Ritola

**Tomi Ritola** (s. 22. maaliskuuta 2000 Jalasjärvi) on suomalainen pesäpalloilija. Ritola edustaa Suomensarjassa pelaavaa Jalasjärven Jalasta.

## Lähteet
Alune Wade

**Alune Wade** (s. 1978 Dakar) on senegalilainen jazzlaulaja, -basisti ja -säveltäjä. Hän on asettunut Pariisiin.

Wade valitsi 13-vuotiaana basson instrumentikseen. Hänen isänsä johti paikallista sinfoniaorkesteria. Wade aloitti esiintymisen Dakarissa ja teki 18-vuotiaasta lähtien yhteistyötä Ismaël Lôn kanssa myös ulkomailla esiintyen. Vuonna 2006 ilmestyi Waden ensimmäinen sooloalbumi *MBOLO*. Muihin albumeihin kuuluvat *Havana-Paris-Dakar* (2015) ja *African Fast Food*. Wade on tehnyt yhteistyötä kuubalaisen pianisti Harold López-Nussan kanssa. Hänen muiden yhteistyökumppaneidensa joukossa ovat olleet Marcus Miller, Salif Keïta, Oumou Sangare, Béla Fleck, Bobby McFerrin, Wolfgang Muthspiel, Archie Shepp ja Joe Zawinul.

## Lähteet
Koxnan

**Koxnan** (tunnetaan myös nimellä **Koksnan**) on saari Pohjois-Ahvenanmaalla, Saltvikin kunnassa. Se sijaitsee Saaristomeressä noin viiden kilometrin päässä Manner-Ahvenanmaan rannikosta. Saaren pinta-ala on noin 26 hehtaaria, ja sen pituus pohjois–eteläsuunnassa on 810 metriä. Saaren pohjoispuolelta alkaa Selkämeri.

Koxnanin länsipuolella sijaitsee saaren mukaan nimetty Ahvenanmaan pohjoisin majakka. Se on 15 metriä korkea, punavalkoiseksi maalattu ja kolmikulmaisen muotoinen. Majakan polttopisteen korkeus on 17 metriä ja valotunnus on Fl W 5s, eli se lähettää valkoisen välähdyksen viiden sekunnin välein.

## Lähteet
Manfred Schoof

**Manfred Schoof** (s. 6. huhtikuuta 1936 Magdeburg) on saksalainen jazztrumpetisti.

Schoof aloitti vuonna 1955 opiskelun Kasselin musiikkiakatemiassa ja jatkoi opintojaan kolme vuotta myöhemmin Kölnin musiikkiyliopistossa, jossa häntä opetti Kurt Edelhagen. Schoof esiintyi Edelhagenin johtamassa radion big bandissa ja aloitti kiertämisen Gunter Hampelin kanssa. 1960-luvulla hän perusti Gerd Dudekin ja Alexander von Schlippenbachin kanssa free jazz -yhtyeen, jonka pohjalta vuonna 1969 muodostui Manfred Schoofin orkesteri. Orkesteri kiersi Euroopassa, ja siinä esiintyivät muiden muassa Evan Parker ja Irène Schweizer.

Schoof oli vuosina 1969–1971 George Russellin orkesterin jäsen. Hän on työskennellyt myös muiden muassa Jasper van ’t Hofin ja Globe Unity Orchestran kanssa. Schoof on säveltänyt myös musiikkia, jota Berliinin filharmonikot ovat esittäneet. Lisäksi hänen kokoonpanonsa on osallistunut Bernd Alois Zimmermannin oopperan *[[Die Soldaten]]* esityksiin. Schoof on tehnyt opetustyötä Kölnissä. Vuonna 2007 hänestä tuli Union Deutscher Jazzmusikerin puheenjohtaja.

## Lähteet
Graham Collier

**James Graham Collier** (21. helmikuuta 1937 Tynemouth – 9. tai 10. syyskuuta 2011 Kreikka) oli brittiläinen jazzbasisti, -säveltäjä ja -sovittaja sekä big band -johtaja.

Collier osallistui *[[Downbeat]]*-lehden kilpailuun ja voitti stipendin Berklee School of Musicissa suoritettavia opintoja varten. Vuonna 1963 hänestä tuli ensimmäinen sieltä valmistunut brittiläinen muusikko. Collier kiersi lyhyesti basistina Jimmy Dorseyn orkesterin kanssa. Palattuaan Englantiin hän perusti oman sekstettinsä. Myöhemmin hän johti vaihtelevan kokoisia yhtyeitä. Collierin debyyttialbumi oli septetin kanssa äänitetty *Deep Dark Blue Centre* (1967), jossa soittivat Collierin lisäksi Harry Beckett, Kenny Wheeler, Karl Jenkins, Dave Aaron, John Stanley Marshall, Michael Gibbs ja Phil Lee. Collier perusti Mosaic-levymerkin, jonka kautta hän julkaisi omia albumeitaan, kuten *Midnight Bluen* (1975). Sen kokoonpanoon kuuluivat Collier, Beckett, Roger Dean ja Ed Speight. Vuonna 1975 ilmestyi myös Collierin kirja *Jazz: A Student’s and Teacher’s Guide*, johon liittyivät hänen albuminsa *Jazz Illustrations* ja *Jazz Lecture Concert*. Vuoden 1976 levytyksellä *New Conditions* esiintyi 12-henkinen yhtye, joka oli Collierin suurin levytyskokoonpano siihen mennessä.

Collierilta tilattiin vuonna 1983 sävellys Bracknell Jazz Festivalille. Hän sävelsi tapahtumaa varten 70-minuuttisen teoksen *Hoarded Dreams*. Sen esittäneeseen kokoonpanoon kuuluivat Juhani Aaltonen, John Surman, Henry Lowther, Kenny Wheeler, Manfred Schoof, Ted Curson, Tomasz Stanko, Conny Bauer ja Roger Dean. Teos julkaistiin äänitettynä vasta vuonna 2007. Viimeinen Collierin elinaikana häneltä julkaistu albumi oli *Directing 14 Jackson Pollocks* (2009). Collier johti jazzopintojen kokonaisuutta Royal Academy of Musicissa. Hän sävelsi musiikkia näytelmiin, elokuviin ja televisioon sekä julkaisi seitsemän kirjaa. Collier oli International Association of Schools of Jazzin hallituksen perustajajäsen ja pyöritti sen lehteä *Jazz Changes* seitsemän vuoden ajan, kunnes se lakkautettiin vuonna 2000. Collier sai Brittiläisen imperiumin ritarikunnan upseerin arvon vuonna 1987.

Collier vietti myöhempiä vuosiaan eteläisessä Espanjassa ja Kreikassa. Hän jatkoi työskentelyä muun muassa NDR Bigbandin kanssa. Collier kuoli sydämen vajaatoimintaan. Häneltä ilmestyi postuumisti vuonna 2014 *Luminosity: The Last Suites*. Häneltä on tehty tämän jälkeenkin postuumeja julkaisuja.

## Lähteet
Carl Christian Vogel von Vogelstein

**Carl Christian Vogel von Vogelstein** (synt. **Carl Christian Vogel**; 26. kesäkuuta 1788 – 4. maaliskuuta 1868) oli saksalainen taidemaalari, joka erikoistui muotokuvamaalaukseen.

## Elämäkerta
Lähteet:

Carl Christian Vogel syntyi Saksan Wildenfelsissä, nykyisessä Zwickaun piirikunnassa Saksin osavaltiossa. Vogelin koulutti hänen isänsä. Vuodesta 1804 lähtien hän vieraili Dresdenin taideakatemiassa, jossa hän kopioi monia Gemäldegalerien maalauksia ja maalasi myös ensimmäiset omat muotokuvansa.

Vuonna 1807 hän vastasi paroni von Löwensternin kutsuun tulla Liivinmaan Dorpatiin. Löwensternin lapsia hän oli opettanut Dresdenissä. Vuonna 1808 hän muutti Pietariin, missä hän perusti ateljeen ja työskenteli menestyksekkäästi maalaten aatelisten ja diplomaattien muotokuvia.

Vuonna 1812 Vogel oli vihdoin tarpeeksi varakas tehdäkseen kauan odotetun matkan Italiaan, pysähtyen matkalla Berliinissä ja Dresdenissä, missä hän maalasi vanhempansa ja Franz Pettrichin. Vuosina 1813–1820 hän asui Roomassa, jossa tuolloin toimi monia saksalaisia taiteilijoita. Hän yritti löytää keskitien klassismin ja romantisoivien koulukuntien välille ja loi oman tyylinsä, joka oli läheisesti samansuuntainen Raphael Mengsin tyylin kanssa. Italiassa hän kopioi suuren määrän vanhojen mestareiden maalauksia ja seinämaalauksia. Myöhemmillä matkoilla hän täydensi edelleen kopioiden kokoelmaansa ja julkaisi vuonna 1860 niistä luettelon.

Uskonnollisten maalausten, maisemien ja anatomisten tutkimusten lisäksi Vogel maalasi Roomassa myös muotokuvia, joiden aiheina olivat muun muassa Bertel Thorvaldsen, Lucien Bonaparte ja – Saksin kuninkaan puolesta – paavi Pius VII. Vogel nautti Roomasta suuresti, kuten Ringseis tällä tarinalla havainnollistaa – vuonna 1818 hän sai lahjaksi pullon vuoden 1634 Rheinwein-viiniä (Baijerin kruununprinssi Ludvig I:n lahjoittamana kiitoksena juhlasalin koristelusta) kollegoidensa yksimielisellä päätöksellä.

## Teoksia

Tiedosto:Amerling_by_Carl_Christian_Vogel_von_Vogelstein.jpg|Friedrich von Amerlingin muotokuva (1837)
Tiedosto:Carl_Christian_Vogel_von_Vogelstein_-_Portrait_of_a_Lady_-_WGA25286.jpg|Naisen muotokuva (1811)
Tiedosto:Jmaistre.jpg|Joseph de Maistren muotokuva (1810)
Tiedosto:VogelvonVogelsteinJungeDamemitZeichengerät.JPG|Piirroslehtiötä pitelevä nainen (1816)
Tiedosto:Fryderyk_August_I.jpg|Kuningas Fredrik August I (1823) 


## Lähteet
North Carolina Tar Heels

**North Carolina Tar Heels** on yhdysvaltalainen yliopistourheilujoukkue Chalpel Hillistä, Pohjois-Carolinasta. Tar Heels on Pohjois-Carolinan yliopisto Chapel Hillissä joukkue ja se edustaa korkeakoulua NCAA:n I-divisioonan Atlantic Coast-konferenssissa. Joukkue on ollut NCAA:n jäsen 1. syyskuuta 1906 lähtien.

## Saavutukset
North Carolina Tar Heels on saavuttanut seuraavat NCAA:n kansalliset mestaruudet:
* **Haavipallo** 
** Miehet (5): 1981, 1982, 1986, 1991, 2016
** Naiset (4): 2013, 2016, 2022, 2025
* **Jalkapallo**
** Miehet (2): 2001, 2011
** Naiset (22): 1982, 1983, 1984, 1986, 1987, 1988, 1989, 1990, 1991, 1992, 1993, 1994, 1996, 1997, 1999, 2000, 2003, 2006, 2008, 2009, 2012, 2024
* **Koripallo** 
** Miehet (6): 1957, 1982, 1993, 2005, 2009, 2017
** Naiset (1): 1994
* **Maahockey** (11): 1989, 1995, 1996, 1997, 2007, 2009, 2018, 2019, 2020, 2022, 2023
* **Tennis**
** Naiset (1): 2023

## Lähteet

## Aiheesta muualla
* Joukkueen verkkosivusto 
* Yliopiston verkkosivusto
Stanford Cardinal

**Stanford Cardinal** on yhdysvaltalainen yliopistourheilujoukkue Stanfordista, Kaliforniasta. Cardinal on Stanfordin yliopiston joukkue ja se edustaa korkeakoulua NCAA:n I-divisioonan Atlantic Coast-konferenssissa. Joukkue on ollut NCAA:n jäsen 1. syyskuuta 1916 lähtien.

## Saavutukset
Stanford Cardinal on saavuttanut seuraavat NCAA:n kansalliset mestaruudet:
* **Amerikkalainen jalkapallo** (1): 1926
* **Baseball** (2): 1987, 1988
* **Golf**
** Miehet (9): 1938, 1939, 1941, 1942, 1946, 1953, 1994, 2007, 2019
** Naiset (3): 2015, 2022, 2024
* **Jalkapallo**
** Miehet (3): 2015, 2016, 2017
** Naiset (3): 2011, 2017, 2019
* **Koripallo** 
** Miehet (1): 1942
** Naiset (3): 1990, 1992, 2021
* **Lentopallo**
** Miehet (2): 1997, 2010
** Naiset (9): 1992, 1994, 1996, 1997, 2001, 2004, 2016, 2018, 2019
* **Maastojuoksu**
** Miehet (4): 1996, 1997, 2002, 2003
** Naiset (5): 1996, 2003, 2005, 2006, 2007
* **Soutu** (3): 2009, 2023, 2025
* **Tennis**
** Miehet (17): 1973, 1974, 1977, 1978, 1980, 1981, 1983, 1986, 1988, 1989, 1990, 1992, 1995, 1996, 1997, 1998, 2000
** Naiset (20): 1982, 1984, 1986, 1987, 1988, 1989, 1990, 1991, 1997, 1999, 2001, 2002, 2004, 2005, 2006, 2010, 2013, 2016, 2018, 2019
* **Uinti**
** Miehet (8): 1967, 1985, 1986, 1987, 1992, 1993, 1994, 1998
** Naiset (11): 1983, 1989, 1992, 1993, 1994, 1995, 1996, 1998, 2017, 2018, 2019
* **Vesipallo**
** Miehet (11): 1976, 1978, 1980, 1981, 1985, 1986, 1993, 1994, 2001, 2002, 2019
** Naiset (10): 2002, 2011, 2012, 2014, 2015, 2017, 2019, 2022, 2023, 2025
* **Voimistelu**
** Miehet (10): 1992, 1993, 1995, 2009, 2011, 2019, 2021, 2022, 2023, 2024
* **Yleisurheilu**
** Miehet (4): 1925, 1928, 1934, 2000

## Lähteet

## Aiheesta muualla
* Joukkueen verkkosivusto 
* Yliopiston verkkosivusto
Syracuse Orange

**Syracuse Orange** on yhdysvaltalainen yliopistourheilujoukkue Syracusesta, New Yorkista. Orange on Syracusen yliopiston joukkue ja se edustaa korkeakoulua NCAA:n I-divisioonan Atlantic Coast-konferenssissa. Joukkue on ollut NCAA:n jäsen 1. syyskuuta 1906 lähtien.

## Saavutukset
Syracuse Orange on saavuttanut seuraavat NCAA:n kansalliset mestaruudet:
* **Amerikkalainen jalkapallo** (1): 1959
* **Haavipallo** 
** Miehet (10): 1983, 1988, 1989, 1990, 1993, 1995, 2000, 2002, 2004, 2008, 2009
* **Jalkapallo**
** Miehet (1): 2022
* **Koripallo** 
** Miehet (1): 2003
* **Maahockey** (1): 2015
* **Maastojuoksu**
** Miehet (2): 1951, 2015

## Lähteet

## Aiheesta muualla
* Joukkueen verkkosivusto 
* Yliopiston verkkosivusto
Virginia Cavaliers

**Virginia Cavaliers** on yhdysvaltalainen yliopistourheilujoukkue Charlottesvillesta, Virginiasta. Cavaliers on Virginian yliopiston joukkue ja se edustaa korkeakoulua NCAA:n I-divisioonan Atlantic Coast-konferenssissa. Joukkue on ollut NCAA:n jäsen 1. syyskuuta 1907 lähtien.

## Saavutukset
Virginia Cavaliers on saavuttanut seuraavat NCAA:n kansalliset mestaruudet:
* **Baseball** (1): 2015
* **Haavipallo** 
** Miehet (7): 1972, 1999, 2003, 2006, 2011, 2019, 2021
** Naiset (3): 1991, 1993, 2004
* **Jalkapallo**
** Miehet (7): 1989, 1991, 1992, 1993, 1994, 2009, 2014
* **Koripallo** 
** Miehet (1): 2019
* **Maastojuoksu**
** Naiset (2): 1981, 1982
* **Soutu** (2): 2010, 2012
* **Tennis**
** Miehet (6): 2013, 2015, 2016, 2017, 2022, 2023
* **Uinti**
** Naiset (5): 2021, 2022, 2023, 2024, 2025

## Lähteet

## Aiheesta muualla
* Joukkueen verkkosivusto 
* Yliopiston verkkosivusto
Carlos Schneeberger

**Carlos Alberto Schneeberger Lemp** (20. kesäkuuta 1902 Lautaro – 1. lokakuuta 1973) oli chileläinen jalkapalloilija, joka pelasi oikean laitahyökkääjän pelipaikalla. Hän oli pituudeltaan 178-senttimetrinen. Hän liittyi heinäkuussa 1930 Chilen maajoukkueeseen ja pelasi neljä virallista maaottelua, joissa hän teki kaksi maalia. Hän pelasi yhden ottelun vuoden 1928 kesäolympialaisissa ja kaksi ottelua MM-kilpailuissa 1930.

## Lähteet

## Aiheesta muualla
Roberto Cortés

**Roberto Cortés González** (2. helmikuuta 1905 Iquique – 30. elokuuta 1975) oli chileläinen jalkapallomaalivahti. Hän oli pituudeltaan 180-senttimetrinen. Hän liittyi heinäkuussa 1930 Chilen maajoukkueeseen ja pelasi yhdeksän virallista maaottelua. Hän pelasi kolme ottelua liittymisvuotensa MM-kilpailuissa.

## Lähteet

## Aiheesta muualla
South Florida Bulls

**South Florida Bulls** on yhdysvaltalainen yliopistourheilujoukkue Tampasta, Floridasta. Bulls on Etelä-Floridan yliopiston joukkue ja se edustaa korkeakoulua NCAA:n I-divisioonan American-konferenssissa. Joukkue on ollut NCAA:n jäsen 1. syyskuuta 1968 lähtien.

## Lajit
### Amerikkalainen jalkapallo
South Florida pelaa amerikkalaisessa jalkapallossa NCAA:n I-divisioonan korkeimmassa FBS-sarjassa. South Florida pelaa kotiottelunsa Raymond James Stadiumilla, joka on yliopistojalkapallon 25. suurin stadion.

## Lähteet

## Aiheesta muualla
* Joukkueen verkkosivusto 
* Yliopiston verkkosivusto
Christina Scull

**Christina Scull** (s. 6. maaliskuuta 1942 Bristol, Englanti) on brittiläinen tutkija ja kirjailija, joka tunnetaan parhaiten J.R.R Tolkienin tuotantoa käsittelevistä kirjoistaan, jotka hän on kirjoittanut yhteistyössä aviomiehensä Wayne G. Hammondin kanssa, joka on myös Tolkien-tutkija. He ovat yhdessä voittaneet Mythopoeic Scholarship Awards -palkinnon Inklings Studies -työstä viisi kertaa.

## Elämä
Christina Scull syntyi Bristolissa  ja kävi siellä Redmaids' High Schoolia. Hän työskenteli Lontoon kauppakamarilla vuosina 1961–1971 ja suoritti samalla kandidaatin tutkintoa taidehistoriasta ja keskiajan historiasta Birkbeck Collegessa. Vuosina 1971–1995 hän toimi Sir John Soane's Museumin kirjastonhoitajana Lontoossa. Tolkienin elämäkerran kirjoittaja John Garth kuvailee Scullia ja Hammondia "kahdeksi arvostetuksi Tolkien-tutkimuksen veteraaniksi". Hän meni naimisiin amerikkalaisen Tolkien-tutkijan Wayne G. Hammondin kanssa joulukuussa 1994 ja on tehnyt hänen kanssaan yhteistyötä useissa projekteissa.

## Lähteet
Temple Owls

**Temple Owls** on yhdysvaltalainen yliopistourheilujoukkue Philadelphiasta, Pennsylvaniasta. Owls on Temple-yliopiston joukkue ja se edustaa korkeakoulua NCAA:n I-divisioonan American-konferenssissa. Joukkue on ollut NCAA:n jäsen 1. syyskuuta 1919 lähtien.

## Saavutukset
Temple Owls on saavuttanut seuraavat NCAA:n kansalliset mestaruudet:
* **Haavipallo**
** Naiset (2): 1984, 1988
* **Voimistelu**
** Miehet (1): 1949

## Lähteet

## Aiheesta muualla
* Joukkueen verkkosivusto 
* Yliopiston verkkosivusto
Vilma Itälinna

**Vilma Emma Lyydia Itälinna** (s. 23. toukokuuta 2003 Tampere) on suomalainen seitsenottelija. Hän edustaa Tampereen Pyrintöä ja hänen valmentajanaan toimii Nadja Casadei. 

Itälinna voitti vuoden 2025 Kalevan kisoissa seitsenottelun Suomen mestaruuden pistein 5737. Lisäksi hän on voittanut hopeaa seitsenottelussa Kalevan kisoissa 2023. SM-halleissa hän on voittanut kultaa viisiottelussa 2023 ja 4&nbsp;×&nbsp;200&nbsp;metrin viestissä 2018. Ennätyssarjansa 5807 hän on otellut Bergenin alle 23-vuotiaiden EM-kisoissa 2025, joissa hän sijoittui yhdeksänneksi. Saman ikäluokan EM-kilpailuissa 2023 hän oli seitsenottelussa 12:s. Alle 20-vuotiaiden MM-kilpailuissa 2022 hänet hylättiin 100 metrin aitajuoksun vålieräjuoksussa.

## Lähteet
Brandon Coleman

**Brandon Coleman** (s. 12. lokakuuta 2000 Virginia, Yhdysvallat) on yhdysvaltalainen amerikkalaisen jalkapallon pelaaja. Hänen pelipaikkanssa on hyökkäyksen linjamies. Coleman edustaa NFL-joukkue Washington Commandersia. Ennen NFL-uraansa hän pelasi Trinity Valleyn yliopiston ja Texasin kristillisen yliopiston joukkueita. Commanders varasi hänet kolmannella kierroksella 67. varausvuorolla . Kesäkuussa 2024 Coleman teki tulokassopimuksen Commandersin kanssa. Coleman on pelannut 16 NFL:n runkosarjan ottelua ja kolme NFL:n pudotuspelien ottelua ilman tilastomerkintöjä. Uran tilastot päivitetty kauden 2024 jälkeen.

## Lähteet
Delaware Blue Hens

**Delaware Blue Hens** on yhdysvaltalainen yliopistourheilujoukkue Newarkista, Delawaresta. Blue Hens on Delawaren yliopiston joukkue ja se edustaa korkeakoulua NCAA:n I-divisioonan CUSA-konferenssissa. Joukkue on ollut NCAA:n jäsen 1. syyskuuta 1923 lähtien.

Kahdeksaa yliopiston urheilulajia ei sponsoroi Conference USA. Näihin urheilulajeihin liittyvät yhteydet ovat seuraavat:
* Miesten haavipallo: Atlantic 10 Conference
* Naisten haavipallo: Atlantic Sun Conference
* Naisten jääkiekko: Atlantic Hockey America
* Miesten jalkapallo: Summit League
* Naisten maahockey: Mountain Pacific Sports Federation
* Naisten soutu: Mid-American Conference
* Miesten ja naisten vesiurheiluvaatteet: Atlantic Sun Conference

## Saavutukset
Delaware Blue Hens on saavuttanut seuraavat NCAA:n kansalliset mestaruudet:
* **Haavipallo**
** Naiset (1): 1983
* **Maahockey** (1): 2016

## Lähteet

## Aiheesta muualla
* Joukkueen verkkosivusto 
* Yliopiston verkkosivusto
Sam Houston Bearkats

**Sam Houston Bearkats** on yhdysvaltalainen yliopistourheilujoukkue Huntsvillestä, Texasista. Bearkats on Sam Houstonin osavaltionyliopiston joukkue ja se edustaa korkeakoulua NCAA:n I-divisioonan CUSA-konferenssissa. Joukkue on ollut NCAA:n jäsen 1. syyskuuta 1981 lähtien.

## Saavutukset
Sam Houston Bearkats on saavuttanut seuraavat NCAA:n kansalliset mestaruudet:
* **Amerikkalainen jalkapallo** (1): 2020 (Division I FCS)
* **Keilailu** (1): 2014

## Lähteet

## Aiheesta muualla
* Joukkueen verkkosivusto 
* Yliopiston verkkosivusto
UTEP Miners

**UTEP Miners** on yhdysvaltalainen yliopistourheilujoukkue El Pasosta, Texasista. Miners on Texasin yliopisto, El Pason joukkue ja se edustaa korkeakoulua NCAA:n I-divisioonan CUSA-konferenssissa. Joukkue on ollut NCAA:n jäsen 1. syyskuuta 1949 lähtien.

## Saavutukset
UTEP Miners on saavuttanut seuraavat NCAA:n kansalliset mestaruudet:
* **Koripallo** 
** Miehet (1): 1966
* **Maastojuoksu**
** Miehet (7): 1969, 1975, 1976, 1978, 1979, 1980, 1981
* **Yleisurheilu**
** Miehet (6): 1975, 1978, 1979, 1980, 1981, 1982
* **Yleisurheilu (sisäradat)**
** Miehet (7): 1974, 1975, 1976, 1978, 1980, 1981, 1982

## Lähteet

## Aiheesta muualla
* Joukkueen verkkosivusto 
* Yliopiston verkkosivusto